हार्ड काेटिंग काे मिली अंतर्राष्ट्रीय प्रामाणिकता
अंतर्राष्ट्रीय स्तर की प्रामाणिकता पत्र के साथ परियोजना प्रमुख संजीव सूद एवं कर्मचारी।
भास्कर न्यूज |रामपुर बुशहर
1500मैगावाट के नाथपा झांकड़ी हाइड्रो पावर स्टेशन की हार्ड कोटिंग वर्कशाप को अंतर्राष्ट्रीय स्तर के टोटल क्वालिटी प्रबंधन सिस्टम (टी.क्यू.एम) का प्रमाणीकरण मिला है। स्टेशन के लिए यह एक महत्वपूर्ण उपलब्धि है। एनजेएचपीएस के महाप्रबंधक एवं प्रमुख संजीव सूद ने बताया कि यह प्रमाणीकरण 09 वर्षों के प्रयासों के बाद हुआ है। उन्होंनें इस उपलब्धि का श्रेय प्रबंधन के मार्गदर्शन और पावर स्टेशन के अभियंताओं एवं सभी कर्मचारियों को दिया। यह प्रमाणीकरण अंतर्राष्ट्रीय स्तर की सिक्स सिगमा क्वालिटी इंटरनेशनल द्वारा किया गया है। प्रमाणीकरण के बाद कार्यशाला में गुणवत्ता एवं प्रभावी कार्य प्रणाली प्रबंधन, कार्य निष्पादन, सुरक्षा के उच्चस्तरीय मानकों को अपनाया जाएगा।
hin_Deva hin_Deva bho_Deva hin_Deva